title: http://risaleoku.com/oku/ossozler/192
article: أوت بر گنج، حپسده يگرمى درت ساعت هر گونكى عمرندن تك بر ساعتنى بش فرض نمازينه صرف ايتسه و أكثر گناهلردن حپس مانع اولديغى گبى او مصيبته سببيت ويرن خطادن دخى توبه ايدوب سائر ضررلى، ألملى گناهلردن چكيلسه· هم حياتنه، هم إستقبالنه، هم وطننه، هم ملّتنه، هم أقرباسنه بيوك بر فائدهسى اولماسى گبى او اون – اونبش سنهلك فانى گنجلكله أبدى پارلاق بر گنجلگى قزانهجغنى، باشده قرآنِ معجز البيان، بتون كتب و صحفِ سماويه قطعى خبر ويروب مژده ايدييورلر.
  أوت او شيرين، گوزل گنجلك نعمتنه إستقامتله، طاعتله شكر ايتسه· هم زيادهلشير، هم باقيلهشير، هم لذّتلهنير. يوقسه هم بلالى اولور، هم ألملى، غملى، كابوسلى اولور، گيدر. هم أقرباسنه، هم وطننه، هم ملّتنه مضر بر سرسرى حكمنه گچيرمگه سببيت ويرر.
  أگر محبوس، ظلمًا محكوم اولمش ايسه، فرض نمازينى قيلمق شرطيله، هر بر ساعتى، بر گون عبادت اولديغى گبى، او حپس اونڭ حقّنده بر چلّهخانهِٔ عزلت اولوب أسكى زمانده مغارهلره گيرهرك عبادت ايدن منزوى صالحلردن صاييلابيليرلر.
  أوت او شيرين، گوزل گنجلك نعمتنه إستقامتله، طاعتله شكر ايتسه· هم زيادهلشير، هم باقيلهشير، هم لذّتلهنير. يوقسه هم بلالى اولور، هم ألملى، غملى، كابوسلى اولور، گيدر. هم أقرباسنه، هم وطننه، هم ملّتنه مضر بر سرسرى حكمنه گچيرمگه سببيت ويرر.
  أگر محبوس، ظلمًا محكوم اولمش ايسه، فرض نمازينى قيلمق شرطيله، هر بر ساعتى، بر گون عبادت اولديغى گبى، او حپس اونڭ حقّنده بر چلّهخانهِٔ عزلت اولوب أسكى زمانده مغارهلره گيرهرك عبادت ايدن منزوى صالحلردن صاييلابيليرلر.